----

----

III Oznámenia

Európska nadácia pre zlepšovanie životných a pracovných podmienok

----

OZNÁMENIE O VÝBEROVOM KONANÍ NA OBSADENIE POZÍCIE:

VEDÚCI ÚSEKU INFORMAČNÝCH A KOMUNIKAČNÝCH TECHNOLÓGIÍ

Referenčné číslo: EF 04/11

(2005/C 39 A/01)

Európska nadácia pre zlepšovanie životných a pracovných podmienok v Dubline je nezávislým orgánom, ktorý bol zriadený nariadením Rady ministrov Európskych spoločenstiev. Európska nadácia organizuje výberové konanie na obsadenie voľného miesta a na vytvorenie rezervného zoznamu uchádzačov o pozíciu: 

VEDÚCEHO ÚSEKU INFORMAČNÝCH A KOMUNIKAČNÝCH TECHNOLÓGIÍ (muž alebo žena)

Nadácia ako zamestnávateľ rešpektuje princíp rovnosti príležitostí.

Od uchádzačov sa požaduje, aby venovali dôkladnú pozornosť tomuto oznámeniu o výberovom konaní a použili iba úradný prihlasovací formulár.

I.   POVINNOSTI

Vedúci úseku informačných a komunikačných technológií (vedúci IKT) bude poskytovať poradenstvo riaditeľovi v súvislosti s možnosťami vývoja nadácie v oblasti IKT a bude podliehať priamo riaditeľovi nadácie, ktorý nesie celkovú zodpovednosť za rozhodnutia o stratégii nadácie. Pracovník povedie tím odborníkov IKT a bude zohrávať kľúčovú úlohu pri zabezpečovaní toho, aby sa stratégia a infraštruktúra IKT orientovali na podporu výkonnosti a efektívnosti práce nadácie.

Toto kľúčové miesto má tak technický, ako aj servisný profil. Z technického hľadiska bude pracovník zodpovedať za zabezpečenie zavedenia príslušnej infraštruktúry IKT spolu s poskytovaním poradenských služieb o aplikáciách tak, aby boli splnené potreby užívateľa, prispievať k efektívnosti organizácie, zvyšovať pridanú hodnotu činnosti nadácie. Z hľadiska služieb sa bude klásť dôraz na poskytovanie účinných informačných systémov a na pomoc zákazníkom.

Pracovník bude zodpovedať za:

II.   VÝBEROVÉ KRITÉRIÁ

Výberové konanie je otvorené pre uchádzačov, ktorí do uzávierky podania prihlášok splnia nasledujúce podmienky:

A.   VŠEOBECNÉ PODMIENKY

B.   OSOBITNÉ PODMIENKY

1.   Požadovaná kvalifikácia a odborná prax:

2.   Ovládanie jazykov

Výborná znalosť jedného z úradných jazykov Európskej únie (čeština, dánčina, holandčina, angličtina, estónčina, fínčina, francúzština, nemčina, gréčtina, maďarčina, taliančina, lotyština, litovčina, maltčina, poľština, portugalčina, slovenčina, slovinčina, španielčina, švédčina) a dostatočná znalosť aspoň jedného ďalšieho úradného jazyka Európskej únie vrátane uspokojivej znalosti angličtiny. Znalosť ďalšieho úradného jazyka Európskej únie sa nevyžaduje.

Musíte byť schopný preukázať, že vyhovujete výberovým kritériám doložením príslušných dokladov (kópie diplomov, potvrdenia od vysokoškolských orgánov a zamestnávateľov atď.).

Ako od úspešného uchádzača sa okrem splnenia uvedených požiadaviek bude od vás očakávať, že budete sledovať najnovší vývoj v technológii a aplikáciách. Budete mať strategický a inovačný prístup k práci a riešeniu problémov rýchlym rozpoznaním a analyzovaním kľúčových prvkov problému, aby ste sa dopracovali k príslušnému výsledku. Preukážete dobré riadiace schopnosti vrátane strategického myslenia, schopnosti usmerňovať a rozhodovať. Preukážete schopnosť riadiť prácu a projekty plánovaným a štruktúrovaným spôsobom. Budete sa intenzívne orientovať na služby zákazníkom a na kvalitu. Budete mať schopnosť vplývať na ľudí a budete schopný odovzdávať nápady, myšlienky a koncepcie jasne a ľahko, ústne a písomne, kolegom, partnerom nadácie a iným poslucháčom. Preukážete profesionalitu, schopnosť tímovej práce a flexibilitu v súvislosti so svojím prístupom k práci a zaobchádzaniu s ľuďmi.

III.   ORGANIZÁCIA VÝBEROVÉHO KONANIA

Výberové konanie sa bude zakladať na preskúmaní prihlášok, po ktorom bude nasledovať preskúšanie a pohovory s uchádzačmi z užšieho výberu.

A.   PRESKÚMANIE PRIHLÁŠOK

B.    REZERVNÝ ZOZNAM

Nadácia zostaví rezervný zoznam vhodných uchádzačov.

Zoznam sa použije ako rezerva uchádzačov pre prípad vytvorenia alebo uvoľnenia ďalších pracovných miest. Platnosť zoznamu bude dva roky od uzávierky tohto výberového konania s možnosťou predĺženia. Úspešní uchádzači budú patrične informovaní o akomkoľvek predĺžení.

IV.   PODMIENKY ZAMESTNANIA

Kategória a trieda:

Úspešný uchádzač bude prijatý do triedy A5 (A*9).

Pracovisko:

Dublin, Írsko. Bydlisko v primeranej vzdialenosti od kancelárií nadácie je predpokladom.

Odmeňovanie:

Nástupný mesačný plat bude zodpovedať platu podľa triedy A5, stupeň 1, až po triedu A5, stupeň 3, platovej tabuľky podľa článku 66 Služobného poriadku úradníkov Európskych spoločenstiev v závislosti od vzdelania a odbornej praxe uchádzača, alebo podľa triedy A*9 v súlade s upravenými ustanoveniami uvedenými v zmenenom a doplnenom služobnom poriadku, podľa okolností (1). Základný plat sa v opodstatnených prípadoch zvýši o prídavky stanovené v príslušnom služobnom poriadku.

Odmeňovanie podlieha dani Spoločenstva a iným zrážkam stanoveným v služobnom poriadku. Je však oslobodené od vnútroštátneho zdanenia.

Plat podlieha írskemu opravnému koeficientu, ktorý je v súčasnosti 122,3 %.

V.   PRIHLÁŠKY

Uchádzači musia použiť úradný prihlasovací formulár, ktorý sa nachádza v tomto vydaní úradného vestníka alebo ktorý možno prevziať z internetovej stránky nadácie: www.eurofound.eu.int. Vyplnený, podpísaný prihlasovací formulár je potrebné zaslať poštou spolu so životopisom v angličtine a fotokópiami iných súvisiacich dokladov (diplomov, potvrdení o zamestnaní alebo iných dokladov súvisiacich s údajmi v prihlasovacom formulári). Uprednostňuje sa použiť doporučenú poštu. Uzávierka podania prihlášok je 30. marca 2005, pričom smerodajný je dátum poštovej pečiatky.

VI.   DÔLEŽITÉ INFORMÁCIE PRE UCHÁDZAČOV

----

(1)  Rada ministrov uvažuje o návrhu na zmenu štatútu pracovníkov európskej nadácie. Je pravdepodobné, že tento návrh bude schválený, v tom prípade bude toto miesto obsadené v triede A*9, ak sa menovanie uskutoční po prechode na Služobný poriadok úradníkov Spoločenstiev.

----

----